open-index/open-wikipedia-markdown huggingface dataset:
Itik runcing utara

**Itik runcing utara** (***Anas acuta***), turut dikenali sebagai i**tik muara**, ialah ialah spesies itik dengan taburan geografi meluas yang membiak di kawasan utara Eropah dan seluruh kawasan Paleartik dan Amerika Utara. Ia berhijrah dan menghabiskan musim sejuknya di selatan kawasan pembiakannya jauh dari khatulistiwa.

## Ciri-ciri
Itik runcing utara adalah haiwan yang tergolong dalam golongan benda hidup, alam :
haiwan, filum : kordata, sub-filum : bertulang belakang (Vertebrat),
kelas : burung. Itik Muara adalah haiwan berdarah panas, mempunyai sayap dan
tubuh yang diselubungi bulu pelepah. Paruh Itik Muara tidak bergigi.

## Pembiakan
Itik runcing utara membiak dengan bertelur. Telur Itik runcing utara bercengkerang keras.

## Galeri

Image:Anas acuta 2005.01.10-10.18.52.jpg
Image:Anas acuta FWS.jpg
Image:Anas acuta NBII.jpg
Image:Anas acuta.jpg
Image:Anas acuta2.jpg
Image:Pintail (10605877683).jpg
Image:Northern_Pintail.jpg
Image:Ducks amok.jpg
Image:Anas acuta3.jpg
Image:Anas acuta4.jpg
Image:Anas acuta5.jpg
Image:Onagagamo_06f9740.jpg|Itik betina (bawah) dan jantan (atas)
Image:Onagagamo_07f3358.jpg
Imej:StemItikMuara.jpg|Setem Malaysia mengenai itik muara 
Anas acuta MHNT.ZOO.2010.11.20.6.jpg |Spesimen muzium 


## Rujukan

## Pautan luar
* http://images.google.com/images?svnum=10&hl=en&lr=&q=%22Anas+acuta%22
*  Database entry includes justification for why this species is of least concern
* Northern Pintail species description from Cornell Lab of Ornithology
* RSPB A to Z of UK Birds Page
* Northern Pintail Information and Photos from South Dakota Birds and Birding
* Massachusetts Breeding Bird Atlas 
* Carian Google.
Pulasan

**Pulasan** atau **Kapulasan** (bahasa Sunda: ᮊᮕᮥᮜᮞᮔ᮪) atau **Rambutan Botak** nama sainsnya ***Nephelium mutabile*** ialah sejenis buah tropika dalam famili Sapindaceae serumpun lerak, rambutan (sampai kadangkala dikelirukan dengannya), laici dan mata kucing. Ia sering kali dimakan dengan rasa lebih manis daripada rambutan dan laici, namun sangat langka di luar Asia Tenggara.

## Penerangan
Biji buah pulasan lebih keras, dan isinya agak kering dan kasar berbanding buah rambutan. Buah ini dikenali sebagai *maritam* di Brunei dan Kalimantan, dan *bulala* di Filipina. Buah pulasan diseliputi bulu yang lebih keras berbanding rambutan. Buah pulasan dimakan begitu sahaja, ia sesedap rambutan dan laici, tetapi amat jarang dijumpai di luar Asia Tenggara.

* Pokok: pulasan sering ditanam sebagai pokok hiasan. Ia mencapai ketinggian 10-15 m paling lampau ; mempunyai batang yang halus, 30-40 cm; dan dahan yang berbulu keperangan semasa muda.
* Daun: berselang, *pinnate* atau *pinnate*-ganjil, sepanjang 17-45 cm, mempunyai 1-(2-5)-7 pasang daun kecil dengan 4–20&nbsp;cm x 2–11&nbsp;cm bertentangan atau hampir bertentangan, bujur atau menirus, sepanjang 6.25-17.5 cm dan sehingga 5 cm lebar; agak beralun, hijau gelap dan hampir tidak berkilat pada permukaan atas; pucat, agak kebiruan, dengan bulu halus pendek jarang di bahagian bawah.
* Bunga: agak kecil, tanpa ranggi dengan 4-5 kelopak berambut, secara tunggal atau bergugus pada hujung dahan utama atau dahan kecil, dipenuhi bulu halus kuning atau keperangan. 
* Buah: panjang 4-6,5&nbsp;cm dan lebar 2,5–5&nbsp;cm, hampir mirip rambutan kulit seakan "botak" berduri pendek kasar dan padat , biasa merah tapi jarang-jarang ada yang putih, jenis *si babat* warna merah tua dan tonjolan panjang paling digemari.


Imej:YosriPokokPulasan.jpg|Pokok pulasan
Imej:YosriBuahPulasan.jpg|Buah pulasan
Imej:YosriPulasan1.jpg|Buah pulasan
File:PulasanMuda.JPG|Buah pulasan yang masih muda


## Rujukan

## Pautan luar
* Profil di Sistem Maklumat Biokepelbagaian Malaysia
* Profil di Flora and Fauna Web Lembaga Taman Negara Singapura
* Carian Google.
Putu mayam

**Putu mayam** atau **putu mayong** merupakan makanan tradisional  India yang telah mendapat sambutan yang mengalakkan dari semua bangsa dan kini turut dinikmati oleh semua kaum di Sri Lanka, Malaysia, Indonesia dan  Singapura sebagai snek.

Proses menghasilkan putu mayam terdiri daripada mengaul tepung beras atau tepung idiyappam dengan air/atau santan, dan menekan doh melalui acuan bagi menghasilkan utusan seperti mi. Ia dikukus, biasanya dengan tambahan air pandan wangi sebagai perisa. Putu mayam ini dihidangkan bersama kelapa parut dan gula perang atau gula kabung atau gula Melaka atau gula nisan. Di Malaysia dan Singapura, putu mayam dan seumpama dengannya biasanya dijual sebagai makanan jalanan dari gerai penjaja, atau motorsikal, juga dibuat di rumah, dan dihidangkan sejuk.

Di Indonesia, putu mayam dikenali sebagai putu **mayang**.
## Asal Hidangan
Asal hidangan ini kemungkinannya dari Tamil nadu, selatan India, di mana mi tepung beras yang sama dihidangkan bersama gula dan kelapa, dan kadangkala dengan pisang juga, sebagai **iddiyappam**. Hidangan ini dimakan sebagai makan pagi bersama dengan sayuran berkuah seperti *aviyal*, atau kari ikan, dll. Kesukaan bagi hidangan putu mayam, putu piring, atau cendol yang agak manis dengan hidangan berperisa juga biasa di Malaysia dan Singapura. **Iddiyappam** biasa terdapat di Kerala, Tamil Nadu, dan negeri selatan India, termasuk juga Sri Lanka. Tepung iddiyapam halus yang dijual secara perdagangan turut dijual sebagai cara mudah menghasilkan kesemua hidangan ini.
Selain putu mayam terdapat juga putu buluh dan putu piring.

## Pautan luar
* AROMA RASA: Heavenly putu piring.
Tk

**Tk** ialah sebuah perkakas widget yang bersumber terbuka serta rentas-pelantar. Tk digunakan untuk pembangunan gunaan desktop. Ia merupakan GUI piawai untuk Tcl, tetapi ia juga turut dikongsi dengan bahasa dinamik yang lain.

Cangkerang peningkap untuk Tk adalah wish.

## Ciri-ciri

Tk membekalkan widget-widget yang berikut:
*button
*canvas
*checkbutton 
*entry 
*frame
*label
*labelframe 
*listbox
*menu
*menubutton
*message
*tk_optionMenu
*panedwindow
*radiobutton
*scale
*scrollbar
*spinbox
*text

## Lihat juga
*Perkakas widget
*TkInter
*TkPearl
*Tcl
*wish-cangkerang peningkap untuk Tk

## Pautan luar
*SourceForge.net: Tk Toolkit
*Tcl/Tk Software
Telepot Wangsa Maju

**Telepot Wangsa Maju** ialah sebuah stesen bumi satelit di Wangsa Maju, Kuala Lumpur, Malaysia. Ia dikendalikan oleh Telekom Malaysia.
Islam di Suriname

Menurut banci 2004, jumlah penduduk Muslim Suriname adalah 66,307 orang, mewakili sekitar 13.45 peratus dari jumlah penduduk negara ini.

Orang Muslim pada mulanya datang ke Surinam sebagai hamba dari Afrika. Kebanyakan penduduk Afrika telah memeluk agama Kristian sejak itu, jadi mereka tidak menyumbang pada penduduk Muslim terkini dalam secara ketara. Kemudian, kumpulan Muslim yang datang ke negara ini terdiri dari pekerja buruh dari India dan Indonesia. Kebanyakan Muslim di Suriname hari ini berasal dari masyarakat tersebut.

Orang Muslim di negara ini kebanyakannya Sunnah Waljamaah tetapi ada penduduk kecil Muslim Ahmadiyah juga.

## Pautan luar
*2004 Suriname Census
Darwin

**Darwin** boleh merujuk kepada:
* Charles Darwin (1809–1882), ahli alamiah dan pemikir.
* Darwin, Wilayah Utara, bandar di Australia yang dinamakan bersempena Charles Darwin.
Metalasia

Kumpulan **Metalasia ** merupakan sebuah kumpulan pemuzik dan penyanyi yang aktif di Malaysia.  Kumpulan ini menyampaikan lagu-lagu Melayu.

## Pengenalan
**Kumpulan Metalasia** ditubuhkan pada tahun 1997 di bawah naungan Tri Castle Entertainment atas cetusan rasa dan keinginan anggotanya yang ingin membawa pendengar menjiwai muzik ala 80-an yang diberi nafas baru dengan penekanan terhadap gitar work yang sangat progresif. Dianggotai oleh 5 orang anak muda yang mempunyai pengalaman yang mendalam dalam bidang muzik terutamanya yang membabitkan jenis muzik underground dan seangkatan dengannya, mereka kini dilandaskan yang paling tepat untuk mengegarkan persada muzik metal tanahair.

Kumpulan Metalasia ini juga boleh dikatakan deipengaruhi aliran muzik Italian Symphonics Power Metal yg telah diperkenalkan oleh kumpulan yang berasal dr eropah iaitu Rhapsody of Fire.

Cara pembawaan lagu boleh dikatakan seakan kumpulan Cacophony (*Perpetual Burn*) yang diterajui oleh gitaris lagenda Marty Friedman dan Jason Becker. Walau apa pun, kumpulan Metalasia dan juga petikan gitar King Shah & Ridz dapat memang mengasyikkan dan berjaya membawakan lagu-lagu mereka setanding dengan kumpulan-kumpulan heavy metal dari barat.

## Anggota - Anggota
;Anggota Terkini
* Muix - Vokal
* Zen - Bass
* King Shah - Gitar
*Chef Fariz Azmi - Dram
* Ritz - Gitar

;Bekas Anggota
* Sham Stalin - Keyboard
* Wan Brakar - Bass
* Genevie Kam - Keyboard
* Zik - Gitar
* Cd Naz - Vokal
* Sam Maya - Drum

## Album
* *Khalifah Alam Maya* (1999)
* *Silantra... Bermulanya Sebuah Epik* (2002)

## Anugerah
**[[Anugerah Industri Muzik]] 2003**

**Album Hard Rock Terbaik - Artis/Produser**: Silantara…Bermulanya Sebuah Epik - Metalasia dan King Shah

## Maklumat Tambahan
Genre: Musik Metal Progresif, Power Metal
Tema lirik: Epik Malaysia
Tahun ditubuhkan: 1997
Naungan: Tri Castle Entertainment
Status: Aktif
Nota: 
# Kumpulan muzik yang pernah membuat jelajah ke Jepun dan Korea
# Pernah membuat rakaman bersama Ning Baizura
# Penyanyi asal CD Naz(album Khalifah Alam Maya) merupakan bekas gitarist utama kumpulan Sil Khannaz

## Pautan luar
*
Bandar Tasik Selatan

**Bandar Tasik Selatan** (Jawi: بندر تاسيق سلاتن) merupakan sebuah perbandaran utama di selatan Kuala Lumpur, Malaysia. Bandar ini ditubuhkan pada 1991. Perbandaran ini berdekatan dengan Bandar Tun Razak dan Sungai Besi.

## Pengangkutan
Bandar Tasik Selatan ialah sebuah pertukaran yang dihubungi oleh pelbagai rangkaian rel yang melalui pertukaran tersebut seperti KTM Komuter, KLIA Transit, KLIA Ekspres dan Aliran Sri Petaling, kesemuanya disepadukan di bawah satu bumbung di Terminal Bersepadu Selatan yang juga menyediakan perkhidmatan pertukaran laluan bas ekspres ke negeri-negeri  selatan iaitu Negeri Sembilan, Melaka dan Johor.

## Dalam budaya popular
Bandar Tasik Selatan adalah inspirasi di sebalik penulisan "Cinta Bandar Tasik Selatan" (1991), sebuah lagu hit dendangan Olan, sebuah kumpulan rock yang berasal dari Kuala Pilah, Negeri Sembilan. Lagu itu juga dirakam semula pada tahun 2000 dengan sedikit perubahan pada lirik oleh Asahan, sebuah kumpulan rock dari Sumatera Utara, Indonesia di bawah judul "Cinta Tasikmalaya".
Metafizik

**Metafizik** merupakan salah satu dari cabang utama ilmu falsafah. Ia membincangkan mengenai hakikat realiti, kewujudan dan dunia yang sebenarnya  yang di luar alam biasa atau yang tidak kelihatan. Konsep ini mendapat namanya dari perkataan Greek *μετά (metá)* (bermaksud "selepas") dan *φυσικά (physiká)* (bermaksud "yang mengenai alam"), "yang mengenai alam" merujuk kepada karya purba mengenai alam oleh Aristotle. Metafizik menumpukan pada persoalan seperti:
* Apakah sifat realiti?
* Di manakah tempat manusia di dunia?
* Adakah warna objektif atau subjektif?
* Adakah dunia wujud di luar minda?
* Apakah sifat objek, peristiwa, tempat?
Metafizik disalahertikan sebagai pengiraan nombor atau numerologi tarikh lahir mahupun "mencungkil" rahsia diri melalui nombor yang dibuat pengiraan.

## Rujukan
Jan van Riebeeck

**Johan Anthoniszoon "Jan" van Riebeeck** (21 April, 1619–18 Januari, 1677), adalah seorang pentadbir jajahan Belanda dan menjumpai Cape Town. Beliau dilahirkan di Culemborg di Belanda merupakan anak kepada seorang pakar bedah. Beliau dibesarkan di Schiedam, dan di sana juga beliau berkahwin dengan Maria de la Quellerie pada 28 Mac 1649 (meninggal dunia di Melaka, pada 2 November 1664, pada usia 35). Pasangan ini mempunyai lapan orang anak lelaki, salah seorang daripada mereka, Abraham van Riebeeck, telah menjadi Gabenor-Jeneral Hindia Belanda.

Menyertai Syarikat Hindia Belanda (VOC) pada 1639, beliau berkhidmat dalam beberapa jawatan, termasuk menjadi seorang pembantu pembedahan di Batavia di Hindia Belanda. Beliau juga sering melawat Jepun. Kedudukan terpenting beliau adalah menjadi ketua pusat perdagangan VOC di Tonkin, Vietnam. Akan tetapi, beliau dipanggil balik apabila didapati bahawa beliau melakukan perdagangan untuk dirinya sendiri.

Pada 1651, beliau diminta mengambil tempat pemerintahan penerokaan Belanda yang kini merupakan Afrika Selatan. Beliau mengarahkan tiga kapal *Drommedaris*, *Reijger*, dan *Goede Hoop* mendarat di Cape Town pada 6 April 1652 dan berhenti di sebuah tempat yang dijadikan stesen laluan bagi perdagangan VOC antara Belanda dan Hindia Belanda.

Van Riebeeck adalah *Commander of the Cape* dari 1652 hingga 1662; beliau ditugaskan dengan pembinaan sebuah kubu, dengan memperbaiki tempat berlabuh di Table Bay, menanam buah-buahan dan sayur-sayuran serta mendapatkan bahan keperluan dari orang asli suku Khoi. Di Taman Botani Kirstenbosch di Cape Town, wujudnya satu pokok renek badam yang liar masih hidup yang ditanam dengan perintah beliau untuk rujukan sebagai sempadan. Bahagian depan kubu diperbuat daripada lumpur, tanah liat dan balak, dan telah mempunyai empat penghujung dan benteng. Benteng ini seharusnya tidak dikelirukan dengan Istana Cape Town, yang dibina antara 1666 dan 1679, beberapa tahun setelah Van Riebeeck meninggalkan Cape, yang mempunyai lima benteng, dan diperbuat daripada batu-bata, batu dan simen.

Van Riebeeck melaporkan sebuah komet pertama yang ditemui di Afrika, C/1652 Y1, yang dijumpai pada 17 Disember 1652.

Beliau meninggal dunia di Batavia (kini Jakarta) di pulau Jawa pada 1677.
Maria van Riebeeck

**Maria van Riebeeck** (lahir Maria de la Quellerie) telah dilahirkan pada 1629.  Beliau  isteri Jan van Riebeeck, pentadbir kolonial Belanda dan komander pertama penelokaan di Cape.

Suami isteri ini berkahwin pada 28 Mac 1649 di Schiedam, Belanda. Suami isteri ini ada lapan orang anak, kebanyakan mereka meninggal dunia pada usa yang muda. 

Beliau meninggal dunia di Melaka, Malaysia pada 2 November 1664 pada usia 35 tahun.

Kapal selam Tentera laut Afrika Selatan , *[[SAS Spear|SAS Maria van Riebeeck]]*, telah dinamakan setelah beliau.
Abraham van Riebeeck

**Abraham van Riebeeck** (Afrika Selatan, 18 Oktober 1653 - Batavia, 17 November 1713) adalah Gabenor-Jeneral Hindia-Belanda yang ke 18. Beliau memerintah antara tahun 1709 – 1713. Beliau adalah anak lelaki dari Jan van Riebeeck. Setelah selesai pelajarannya di Belanda pada 1676, beliau memasuki Syarikat Hindia Belanda sebagai seorang saudagar.  Van Riebeeck dapat dianggap yang memulai perkebunan kopi di Jawa Barat.

Dari 1709, sehingga kematian beliau pada 1713, dia menjadi Gabenor-Jeneral Hindia Belanda. Dia adalah penjelajah yang keen, yang undertook several smaller dan a few larger voyages di Hindia.

## Lihat pula
* Daftar Penguasa Hindia-Belanda
Canberra

**Canberra** ialah ibu kota Australia yang terletak di Jajahan Utama Australia, 300 km barat daya Sydney dan 650 km timur laut Melbourne. Letaknya di antara dua bandar terbesar di Australia dipilih pada 1908 sebagai tolak ansur bagi persaingan Melbourne dan Sydney untuk menjadi ibu kota. Bandar ini dirancang oleh arkitek Chicago, Walter Burley Griffin, dan pembinaannya bermula pada tahun 1913.

Dengan jumlah penduduk sekitar 339.000 (2004), Canberra adalah bandar ketujuh terbesar di Australia dan kota di daerah pedalaman yang paling besar. Sebagai pusat pemerintahan, di Canberra terdapat Bangunan Parlimen Australia dan berbagai jabatan kerajaan. Sungguhpun begitu, peranan sebagai pusat ekonomi dipegang oleh Sydney dan Melbourne.

## Demografik

Pada tahun 2003, penduduk Canberra berjumlah 323.004 orang dengan kepadatan 401 jiwa/km², tergolong paling padat berbanding bandar-bandar lain di Australia. Census tahun 2001 menunjukkan bahwa 1.2% penduduk Canberra adalah orang-orang asli sedangkan 21.6% adalah pendatang yang lahir di luar Australia. Kelompok pendatang terbesar adalah dari negara-negara Bahasa Inggeris, yang terramai British dan New Zealand. Pendatang-pendatang lain juga datang dari Jerman, Skotlandia, Itali, dan Vietnam.

Penduduk Canberra kebanyakan adalah yang berusia muda dan berpendidikan. Usia rata-rata penduduknya adalah 32 tahun dan penduduk yang berusia di atas 65 tahun berjumlah 8.3%. Bahasa ibu yang paling umum adalah bahasa Inggeris namun penggunaan bahasa lainnya seperti bahasa Tionghoa, bahasa Itali, dan Bahasa Croatian juga lazim digunakan.

## Pautan luar
*  Laman rasmi
Los Angeles

**Bandar Raya**/**Kota Los Angeles**, seringkali disingkatkan kepada **L.A.**, merupakan sebuahbandar besar di barat Amerika Syarikat. Ia juga merupakan kota kedua terpadat di Amerika Syarikat (selepas Bandaraya New York) dan merupakan bandaraya terbesar di California. Para penjelajah Sepanyol menamai sebuah sungai yang indah dalam bahasa Sepanyol: *El Pueblo de Nuestra Señora la Reina de los Ángeles del Río de Porciúncula*, dalam bahasa Melayu: "Desa Ibunda Kita Ratu dari para Malaikat di Sungai Porciuncula". Pada 4 September 1781, para penduduk dari Misi San Gabriel mendirikan bandar dan menamainya sesuai dengan nama sungai itu, namun dalam bentuk yang lebih singkat. Nama rasminya adalah *El Pueblo de la Reina de los Ángeles*, atau "Bandar Ratu dari para Malaikat."

Los Angeles dirasmikan sebagai bandaraya pada 4 April 1850. Penduduknya mempunyai sebanyak 3,694,820 penduduk pada bancian 2000. Bancian pada 1 Julai 2004 menunjukkan bahawa penduduknya berjumlah 3,847,400 untuk Bandaraya Los Angeles. Populasi Metropolitan Los Angeles lebih dari 12 juta, dan jika ditambah dengan Orange County, sebuah wilayah yang bersempadan di sebelah tenggara, jumlah penduduk mencapai lebih dari 15 juta orang.

Ekonomi Los Angeles didorong oleh sektor pertanian, minyak, perfileman, angkasawan, dan perdagangan luar negeri. Los Angeles adalah pusat masuk terbesar bagi para pendatang di Amerika Syarikat. Los Angeles telah dua kali mengendalikan Olimpik musim panas, dan merupakan pusat bagi institusi ilmiah dan kebudayaan yang terkenal. 

## Sejarah
## Geografi
### Muka bumi
### Iklim dan kote

## Ekonomi
### Hiburan
Los Angeles juga terkenal akan dunia hiburannya. Tempat yang paling terkenal di Los Angeles untuk hal ini adalah Hollywood.

Di Hollywood terdapat Universal Studio, Mann Chinese Theatre, Hollywood Bowl, dan bukit Hollywood di mana terdapat tulisan *Hollywood* yang besar.

Disneyland terletak di sebelah tenggara Los Angeles, lebih tepat lagi, di kota Anaheim, Orange County.

Santa Monica, wilayah di sebelah barat terkenal dengan **3rd Street Promenade** yaitu sebuah jalan yang khusus untuk pejalan kaki yang ramai dengan gedung dan restoran, serta pantai-nya yang indah.

## Kemudahan
## Pengangkutan
Los Angeles atau bahagian selatan California secara keseluruhan, terkenal dengan lebuh raya bebas *freeway* yang lebar dan merentasi banyak daerah.

Kereta adalah keperluan yang sangat penting di selatan California. Dengan penduduk lebih dari 15 juta di metropolitan LA dan Orange County, ada sekitar 12 juta unit kereta. Perusahaan kereta Jepun banyak yang berpusat di daerah ini. Toyota dan Honda memiliki gedung di Torrance, bandar di bagian barat daya. Mitsubishi dan Mazda gedungnya berada di Orange County.

Pengangkutan pukal di LA terdiri dari kereta api bawah tanah *subway* yang merentasi daerah barat, serta kereta api untuk keluar kota dengan stesyen pusat-nya **Union Station** di tengah-tengah bandar Los Angeles.

## Pautan luar
*  Tapak rasmi
Itik-itik Ekor Panjang

**Itik-itik Ekor Panjang** atau **Burung Olak Ekor Tirus** adalah salah satu daripada haiwan yang boleh didapati di Malaysia. Nama sainsnya ialah *Ardenna pacifica*.

## Ciri-ciri
Burung Olak Ekor Tirus ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Olak Ekor Tirus ialah haiwan berdarah panas, mempunyai sayap dan badan yang dilitupi bulu pelepah. Paruh Burung Olak Ekor Tirus tidak bergigi.

## Makanan

## Pembiakan
Burung Olak Ekor Tirus membiak dengan bertelur. Telur Burung Olak Ekor Tirus bercangkerang keras.

## Habitat

## Pautan luar
* Carian Google.
Burung simbang besar

**Burung simbang besar** ialah burung laut sebaran dalam famili burung simbang. Populasi penyarangannya terdapat di Lautan Pasifik (termasuk Kepulauan Galapagos) dan Lautan India, serta juga di Lautan Atlantik Selatan. Nama saintifiknya *Fregata minor*.

Burung simbang Besar ialah burung laut yang besar (sehingga 105&nbsp;cm panjangnya) tetapi ringan, dengan bulu yang sebahagian besarnya berwarna hitam. Spesies ini menonjolkan dimorfisme seks, iaitu terdapat perbezaan rupa yang ketara antara kedua-dua jantina burung ini. Burung betina adalah lebih besar saiznya berbanding dengan burung jantan dewasa dan mempunyai leher dan dada yang berwarna putih. Bulu skapula burung jantan berwarna hijau-ungu dan berkilau.

Pada musim pembiakan, burung jantan boleh mengembangkan kantung gulanya yang menarik warna merahnya. Burung simbang besar makan ikan yang ditangkapnya dari permukaan lautan semasa terbang (kebanyakannya ikan terbang) dan kurang mengamalkan kleptoparasitisme, berbanding dengan burung simbang yang lain. Ia makan di perairan pelagik yang tidak melewati 80&nbsp;km (50&nbsp;mi) dari koloni pembiakan atau kawasan bertenggeknya.


## Taksonomi
Nama saintifik untuk Burung simbang besar telah dinamai sebagai *Fregata minor* kerana ketika ia ditemui buat kali pertama, ia salah dianggap sebagai burung undan dan justera, dinamai sebagai *Pelecanus minor* oleh ahli alamiah Jerman, Johann Friedrich Gmelin, pada 1789. Disebabkan peraturan taksonomi, nama spesiesnya sebagai *minor* dikekalkan, walaupun ia kemudian digolongkan ke dalam genus yang berasingan. Ini telah mengakibatkan percanggahan antara perkataan *minor* (Latin untuk 'lebih kecil') dan nama amnya. Di Hawaii, spesies ini juga dikenali sebagai *Iwa*.

Burung simbang besar merupakan salah satu daripada lima spesies burung simbang yang amat berkait dan membentuk genus (*[[Fregata]]*) serta famili (Fregatidae) tersendiri. Saudaranya yang paling rapat di dalam kumpulan ini ialah Burng Simbang Pulau Krismas (*F. andrewsii*).

## Rujukan


## Pautan luar
* Carian Google.
I, Robot (filem)

hello everyone

***I, Robot*** adalah sebuah filem cereka sains difilemkan di Vancouver, British Columbia, tetapi dihasilkan di Amerika Syarikat dikeluarkan pada Julai 16, 2004. Cerita ini dianggap ditulis oleh Siri Robot milik Isaac Asimov, termasuk sebuah kumpulan cerpen dengan nama yang sama iaitu *[[I, Robot]]* karya beliau. Walau bagaimanapun, cerita ini secara teknikalnya adalah berasaskan *Hardwired*, sebuah skrip spek karya Jeff Vintar. Cerita ini juga memiliki  sedikit persamaan dengan sebuah cerpen cereka sains 1939 sebelum kemunculan Asimov iaitu "*[[I, Robot (cerpen)|I Robot]]*" karya Eando Binder, menceritakan tentang sebuah robot pintar bercirikan manusia didakwa atas pembunuhan penciptanya. Kumpulan cerita Asimov diberikan nama yang sama oleh penerbit cerita ini berlawanan dengan kehendak Asimov.  Beberapa pandangan Asimov mengenai robot telah ditambahkan ke skrip Vintar setelah para penerbit filem ini menperolehi kebenaran untuk tajuk antologi tersebut--terutama sekali Tiga Hukum Robotik.

## Sinopsis

Detektif Del Spooner (Will Smith) sedang menyiasat kematian Dr Alfred Lanning,pengasas USR.(United States Robotics.)Dia juga bekerjasama dengan Dr.Susan Calvert (Bridget Monayhan).Sebuah robot,Sonny telah mencuri perhatian Spooner dan menyoal siasat robot tersebut.Setelah dikaji,Sonny ada Tiga Hukum Robotik tetapi boleh memilih untuk tidak mematuhinya.Keadaan jadi huru-hara apabila V.I.K.I(Interaktif Virtual Kebijakan Kinetik),mengawal robot tersebut untuk membunuh manusia di bandar itu.

## Lihat juga
* Isaac Asimov
* Tiga Hukum Robotik

## Pautan luar

* Tapak web rasmi 
* A review by Maddox
* 
* 
* 
* The Bottom of Things by Michael Sampson, 14 Januari 2004
* James Berardinelli's review of I, Robot 
* E! online article on similarity to Bjork music video robot design
* "Jeff Vintar was Hardwired for I, ROBOT"  - Interview with the screenwriter:  How *Hardwired* became an Asimov adaptation.
Entrapment (filem)

***Entrapment*** ialah sebuah filem Amerika tahun 1999 diarahkan oleh Jon Amiel, dengan lakonan Sean Connery dan Catherine Zeta-Jones. Kee Thuan Chye, pelakon Malaysia, membuat penampilan istimewa dalam filem ini dengan melakonkan watak pedagang utama.

## Barisan pelakon
* Sean Connery sebagai Robert "Mac" MacDougall
* Catherine Zeta-Jones sebagai Virginia "Gin" Baker
* Will Patton sebagai Hector Cruz
* Ving Rhames sebagai FBI Agent Aaron Thibadeux
* Maury Chaykin sebagai Courad Greene
* Kevin McNally sebagai Haas
* Terry O'Nell sebagai Quinn
* Madhav Sharma sebagai Ketua Keselamatan 
* David Yip sebagai Ketua Polis
* Tim Potter sebagai Lelaki Alaf
* Rolf Saxon sebagai Pengarah
* Kee Thuan Chye sebagai Pedagang #1
* Craig Fong sebagai Gangster
* Deen Maidin sebagai Pengawal Keselamatan (pelakon tambahan)
* Maya Karin sebagai Tetamu (pelakon tambahan)

## Rujukan

## Pautan luar
* 
* 
* 
*
Islam di Bhutan

Menurut laman "adherents.com" orang Muslim merupakan lebih daripada 5% jumlah penduduk Bhutan . Akan tetapi buku fakta CIA mendakwa bahasa orang Muslim adalah kurang daripada 1% di Bhutan .

## Nota
Islam di Hong Kong

**[[Islam]]** **di [[Hong Kong]]** diamalkan oleh sekitar 20,000 Muslim. Kebanyakannya adalah Cina dari suku Han, dengan bakinya dari Pakistan, India, Malaysia, Indonesia, dan Timur Tengah dan negara-negara Afrika. Empat masjid utama digunakan bagi solat setiap hari. Yang tertua adalah Masjid Jalan Shelley di Pulau Hong Kong, yang dibina pada tahun 1840-an dan dibina semula pada 1915. Masjid Kowloon dan Pusat Islam di Jalan Nathan, dibuka pada tahun 1984, mampu menampung sekitar 3,500 ahli. Masjid dan Pusat Islam di Jalan Oi Kwan di Wan Chai dibuka pada September 1981 dan mampu menampung ahli seramai lebih dari 700 jamaah. Perkuburan Muslim Tanjung Collinson turut mempunyai masjid. 

## Lihat juga
* Islam di China
Islam di Makau

Laman "Adherents.com" menyatakan bahawa bilangan Muslim di Makau adalah 100 orang .

## Lihat juga
* Islam di China

## Nota
Coklat nisan

**Cokelat nisan** merujuk kepada gula-gula yang dihasilkan dari nisan, iaitu sejenis manisan yang dihasilkan dari mayang kelapa. Ia biasanya dibalut dengan kertas minyak, atau kadang-kala dengan plastik bewarna-warni. Biasanya di dilumur dengan tepung sagu atau tepung gandum bagi mengelakkan ia melekit dan melekat kepada bungkusannya.
Nisan kerek

**Nisan kerek** (Kelantan-Pattani: *Nise kerek*/นิแสแกเร็ก, Terengganu: *Nisang Kerek*) merujuk kepada manisan yang dihasilkan dari mayang pokok Kelapa.. Kerek merujuk kepada gelung mengkuang yang menjadi pemegang manisan tersebut. Ia digunakan bagi menghasilkan pelbagai kuih, juga cokelat. Cokelat yang dihasilkan dari nisan dikenali sebagai cokelat nisan.

Di Terengganu, perusahaan membuat manisan ini banyak terdapat di kampung Batangan dan Kampung Jenang yang terletak di dalam daerah Marang. Kebanyakan proses membuatnya adalah masih bersifat tradisional dan diusahakan secara berkeluarga. Beberapa perusahaan manisan di kampung ini mendapat sokongan daripada Yayasan Pembangunan Ushawan Terengganu yang banyak membantu mereka yang berminat didalam Industri Kecil dan Sederhana. Setiap keluarga biasanya mempunyai seorang penyadat atau mereka yang arif dalam soal memanjat pokok kelapa untuk menarah mayang dan mengumpulkan rembesan mayang yang boleh digunakan bagi menghasilkan air tuak, atau dimasak sehingga menjadi pekat untuk penghasilan nisan. Ia kemudian akan dituang kedalam gelung bulat yang dikenali sebagai **keret** dan dibiarkan menjadi keras. Nisan ini kemudian akan dibungkus untuk dijual.

## Penghasilan
Proses membuat manisan ini sememangnya memakan masa dan perlukan kesabaran. Kebiasaannya terdapat dua jenis manisan di hasilkan iaitu manisan gula dan manisan asli. Manisan gula mempunyai kandungan gula yang lebih tinggi dan manakala manisan asli mempunyai kandungan air tuak sehingga 90 peratus dan 10 peratus campuran gula. Air tuak yang siap di masak akan di tuang terus kedalam bekas yang di perbuat daripada mengkuang dari spesis jakas. Sementara menunggu air tuak masak sepenuhnya, kaum wanita akan membuat acuan manisan ini sebagai persediaan awal untuk menghasilkan manisan.

Manisan akan dibiarkan sejuk dan mengeras sebelum di simpan dan di jual kepada peniaga-peniaga ataupun penduduk kampung. Jika anda berkunjung ke Pasar Payang pasti anda akan temui manisan ini banyak dijual di sekitar aras bawah. Permintaan manisan akan meningkat ketika musim bulan puasa kerana ianya banyak digunapakai dalam menghasilkan pelbagai jenis kuih tradisional seperti lompat tikam, ondeh-ondeh dan sebagainya.

Terdapat juga manisan yang dihasilkan dengan cara yang sama tetapi menggunakan pokok kabung. Ini dikenali sebagai gula kabung, atau gula Melaka.

## Galeri contoh

Imej:YosriNisan.jpg
Imej:YosriNisan1.jpg
Imej:YosriNisan2.jpg


## Rujukan
Islam di Emiriah Arab Bersatu

Lebih daripada 80 % penduduk di Emiriah Arab Bersatu bukannya warganegara. Hampir semua warganegara di negara ini adalah orang Muslim, dengan lebih kurang 85% daripada mereka terdiri daripada orang Muslim Sunah Waljamaah dan 15% yang tinggal merupakan orang Muslim Syiah. Orang-orang asing di sini sebahagian besarnya berasal dari Asia Selatan dan Asia Tenggara, walaupun terdapat juga banyak yang datang dari Timur Tengah, Eropah, dan Amerika Utara. Walaupun tidak adanya statistik rasmi, pemerhati-pemerhati tempatan menganggarkan bahawa kira-kira 55% daripada jumlah penduduk asing terdiri daripada orang Islam, 25% Hindu, 10% Kristian, 5% agama Buddha, dan 5% yang tinggal (kebanyakan mereka tinggal di Dubai dan Abu Dhabi) terdiri daripada penganut-penganut agama yang lain, termasuk Parsi, Bahai, dan Sikhisme.

Kebanyakan warganegara Sunah Waljamaah mengikut tradisi Maliki. Sesetengah pengikut manhaj Salafi tinggal di Wahah Al Buraymi, dengan sesetengah pengikut mazhab  Syafi'i tinggal di sepanjang pantai Al Batinah. 

Walaupun berbeza-beza antara satu emiriah sama lain, tahap kebebasan agama yang diberikan kepada penganut-penganut bukan Islam adalah lebih banyak di Emiriah Arab Bersatu, berbanding dengan Arab Saudi dan Qatar. Umpamanya, penganut-penganut bukan Islam di sini dibenarkan membuat penyembahan, walaupun tidak dibenarkan menarik orang ramai menjadi penganut baru. Terdapat juga banyak gereja dan sekolah Kristian yang besar di Emiriah Arab Bersatu, khususnya di Dubai dan Abu Dhabi.

## Lihat juga

*Islam mengikut negara
*Agama di Emiriah Arab Bersatu
Islam di Kuwait

**[[Kuwait]]** adalah negara yang kebanyakan penduduknya Muslim dengan Islam menjadi agama kebangsaan.

## Lihat juga

* Islam mengikut negara
* Agama di Kuwait
Shanghai Noon

***Shanghai Noon*** adalah sebuah wayang 2000 dengan lakonan Jackie Chan dan Owen Wilson sebagai sidekick barat Chan. Diarah oleh Tom Dey, ia ditulis oleh it Miles Millar dan Alfred Gough. Wayang ini, diset di Nevada dan bahagian-bahagian lain barat pada  abad ke-19, adalah suatu juxtapostion barat dengan wayang aksi Kung Fu Jackie Chan dengan extended martial arts sequences. Ia juga ada elemen-elemen komedi dan genre filem "Buddy Cop", sedang ia termasuk dua lelaki dengan berlainan keperibadian dan bangsa (seorang pengawal maharaja Cina dan seorang outlaw Barat) yang team up untuk menghentikan suatu jenayah.

Satu sambungan, *[[Shanghai Knights]]*, telah dikeluarkan pada 2003.

**Taglines:**
* The Classic Western Gets A Kick In The Pants.
* The old west meets the far east.
* The first kung-fu western ever.
* Western Action, Eastern Flavor, Won Ton Of Adventure 

## Rujukan

## Pautan luar

* 
* 
* 
*
Islam di Mongolia

Jabatan Negara A.S. mentafsirkan bahawa orang Muslim terdiri dari 2% penduduk Mongolia. Namun bancian pada tahun 2018, umat muslim mencapai 5% dari populasi rakyatnya, atau sekitar 150 000 orang.

Komuniti muslim terbesar terletak di Barat Mongolia di sempadan Kazakhstan yang terdiri dari etnik Kazakh yang terkenal dengan teknik pemburuan kuno yang menggunakan burung helang.

Komuniti islam juga terdapat di wilayah yang bersempadan dengan negara China dan Wilayah tengah Mongolia dan Ulan Bator serta bandar utama.

Etnik Kazakh merupakan komuniti terbesar disamping Mongol, Hui dan Dungan. Wilayah Bayan Ogil merupakan salah satu wilayah paling tinggi umat islam di Mongolia iaitu 85% adalah Muslim Kazakh.
Islam di Qatar

**[[Qatar]]** adalah negara yang kebanyakan penduduknya adalah Muslim dengan Islam sebagai agama rasmi.

## Lihat juga

* Islam mengikut negara
* Agama di Qatar
Islam di Maghribi

Islam adalah agama terbesar di Maghribi, dengan lebih daripada 99% penduduk menganutnya. Subset terbesar umat Muslim di Maghribi ialah Maliki Sunni; kumpulan lain yang banyak termasuk pengamal Zahirisme dan orang Islam bukan denominasi. Islam adalah agama negara bangsa. Penghujatan terhadap Islam adalah satu kesalahan yang boleh dihukum.

## Lihat juga

* Islam mengikut negara
* Agama di Maghribi
* Kristian di Maghribi

## Rujukan
Islam di Korea Utara

Agama Islam dipercayai tidak terdapat signifikan kemunculan Islam di Korea Utara kerana autonomi aktiviti agama pada umumnya adalah hampir tidak wujud. Tetapi sekurang-kurangnya ada yang wujud terutamanya ada satu-satunya Masjid Ar-Rahman di Duta Iran.

## Lihat juga
* Islam di Korea
* Islam di Korea Selatan
Islam di Laos

Komuniti Muslim di Laos adalah penduduk minoriti dalam sebuah negara yang majoriti rakyatnya menganut Agama Buddha. Orang Islam dapat ditemui di ibu negara Laos iaitu Vientiane. Terdapat sebuah masjid di Vientiane yang dikenali sebagai Vientiane Jamia Masjid.

Komuniti Muslim di sini terlibat dengan perniagaan dan berniaga kedai daging. Komuniti kecil Orang Islam Cham dari Kemboja yang juga pelarian daripada tentera Rejim Khmer juga boleh ditemui di sini. Komuniti Muslim di sini kebanyakannya adalah penduduk bandar.

Populasi komuniti Muslim bertumpu di sekitar bandar Vientiane. Sekelompok kecil komuniti Muslim juga terdapat di Savannaket dan Luang Prabang. Majoriti komuniti Muslim Laos adalah daripada Etnik Cham, sebilangan kecil kelompok India Muslim serta golongan Mualaf Berbangsa Lao dan Kitang yang berkahwin dengan orang Islam. Populasi komuniti Muslim adalah sekitar 1,000-5,000 orang di sini.

Adherents.com menganggarkan komuniti Muslim adalah lebih kurang 1% daripada bilangan penduduk.

### Muslim berdasarkan Etnik

#Cham:600
#Khmer:150
#Hui:300
#Kitang:100
#India:200
#Laos:450

### Fakta Ringkas

#Populasi:
#Muslim:2000(2018)
#Etnik terbesar:Cham(600)
#Bilangan Masjid:2
#Kawasan Tumpuan:Viantiane

## Pautan luar
Kabupaten Gunung Kidul

**Kabupaten Gunungkidul**, iyalah sebuah kabupaten di provinsi Daerah Istimewa Yogyakarta, Indonesia. Maksud harfiahnya "Gunungkidul" ialah "gunung bagian selatan". Ibu kotanya Wonosari.

Kabupaten Gunungkidul menyempadani:

* Provinsi Jawa Tengah di utara dan timur;
* Lautan Hindi di selatan; serta
* Kabupaten Bantul dan Kabupaten Sleman di barat.

Ia terdiri daripada 18 buah kecamatan yang dibahagikan pula kepada sejumlah desa dan kelurahan. Pusat pemerintahannya di Kecamatan Gunungkidul. Sebahagian besar wilayah kabupaten ini merupakan kawasan perbukitan dan pergunungan kapur, yakni sebahagian daripada Pegunungan Sewu, manakala sebahagiannya yang lain merupakan daerah tandus yang sering mengalami bencana pada musim kemarau.https://daerah.sindonews.com/read/1130679/707/sejarah-dan-asal-usul-nama-gunungkidul-kabupaten-yang-dibentuk-para-pelarian-majapahit-1687125995

----
* http://www.gunungkidulkab.go.id/
Kabupaten Bantul

**Kabupaten Bantul** () adalah sebuah kabupaten di provinsi Daerah Istimewa Yogyakarta, Indonesia. Ibu kotanya adalah Kota Bantul.

Kabupaten Bantul terdiri daripada 17 buah kecamatan yang dibahagikan pula kepada sejumlah desa dan kelurahan. Pusat pemerintahan terletak di Kecamatan Bantul, sekitar 11 kilometer di sebelah selatan Kota Yogyakarta. Kampus Institut Seni Indonesia, dan Universiti Muhammadiyah Yogyakarta terletak di kabupaten ini. Beberapa institusi pendidikan tinggi yang lain juga menempatkan kampus mereka di wilayah Kabupaten Bantul, umpamanya Institut Sains & Teknologi Akprind Yogyakarta, antara lain.

Bahagian selatan kabupaten ini merupakan pergunungan kapur, yakni ujung barat dari Pergunungan Sewu. Sungai besar yang mengalir di kawasan ini termasuk Kali Progo (membatasi kabupaten ini dengan Kabupaten Kulon Progo, Kali Opak, dan Kali Tapus), berserta anak-anak sungainya.

Pada 27 Mei 2006, sebuah gempa bumi besar berkekuatan 5.9 pada skala Richter mengakibatkan kerosakan yang besar terhadap daerah ini, dengan kematian sebanyak 3,000 penduduk Bantul.



## Pautan luar
*  Laman web rasmi
Islam di Kepulauan Solomon

Jabatan Negara Amerika Syarikat menyatakan bahawa menurut laporan-laporan terkini, ada lebih daripada 200 orang Muslim di negara ini.  Adherents.com mentafsirkan bahawa ada sekitar 70 orang Muslim di negara ini, tetapi Adherents.com menerima bilangan ini dari tafsiran 1996.

## Nota
Islam di Vanuatu

Menurut Laporan Kebebasan Agama 2004 adanya beberapa orang Muslim tinggal di negara ini. Australian Broadcasting Cooperation menyatakan bahawa ada sekitar 200 mualaf Islam di Vanuatu.

## Nota


## Pautan luar
* http://www.news.vu/en/living/religion/muslims-in-vanuatu.shtml
Islam di Tanjung Verde

Menurut Laporan Kebebasan Beragama Antarabangsa Jabatan Negeri A.S. 2006, terdapat beberapa sahaja bilangan masyarakat Muslim di Tanjung Verde. 

## Nota
Hamengkubuwana X

**Bendara Raden Mas Herjuno Darpito** atau **Sri Sultan Hamengkubuwana X** (, ) adalah raja Kasultanan Yogyakarta sejak tahun 1989 dan Gubernur Daerah Istimewa Yogyakarta sejak tahun 1998.

Baginda diputerakan dengan nama **[[Raden Mas|Bendara Raden Mas]] Herjuno Darpito** sehingga dewasa di mana baginda digelar **Pangeran Haryo (KGPH) Mangkubumi** setelah dewasa dan digelar pula sebagai **KGPAA Hamengku Negara Sudibyo Raja Putra Nalendra Mataram** ketika diangkat sebagai putera mahkota. Baginda merupakan seorang lulusan Pusat Pengajian Undang-undang di Universiti Gadjah Mada dan ditabalkan sebagai raja pada 7 Mac 1989 (Selasa Wage 19 Rajab 1921).

Sultan Hamengkubuwono X aktif dalam beberapa pertubuhan dan pernah memegang berbagai-bagai jawatan, antaranya Ketua Umum Kadin (Kantor Dagang Indonesia) *"Chamber of Commerce"* Yogyakarta, Ketua parti Golkar daerah Yogyakarta dan Ketua Suruhanjaya Olimpik Yogyakarta.

Selepas Paku Alam VIII mangkat pada 1998, Hamengkubuwono X dilantik sebagai Gabenor Daerah Istimewa Yogyakarta untuk penggal 1998-2003. Dalam tempoh jawatan ini, baginda tidak didampingi sebarang Timbalan Gabenor. Pada tahun 2003, Hamengkubuwono X dilantik semula sebagai Gabenor Daerah Istimewa Yogyakarta untuk penggal 2003-2008 dan buat kali ini, Paku Alam IX menjadi timbalannya. 

Yogyakarta mengalami gempa bumi pada tempoh pimpinannya pada bulan Mei 2006. Kekuatan gempa bumi itu antara 5.9 - 6.2 pada Skala Richter mengorbankan lebih kurang 6,000 orang dan mencederakan puluhan ribu orang yang lain.

## Saudara
* GBPH Joyokusumo
* GBPH Prabukusumo
* GBPH Yudaningrat

## Lihat juga
* Gusti Kanjeng Ratu Hemas
* Keraton Ngayogyakarta Hadiningrat
* Kesultanan Ngayogyakarta Hadiningrat
* Daerah Istimewa Yogyakarta

## Pautan luar
* Laman web ''Tokoh Indonesia'' : Hamengkubuwono X  
* Genealogi Hamengkubuwono X
Islam di Guinea-Bissau

**Islam** adalah agama predominan **[[Guinea-Bissau]]**, berbilangan pada tafsiran 38-45% dari sekitar 1.4 juta warganegara sebagai pengikut, menjadikan agama ini agama terbesar negara ini.
Paku Alam VIII

**Paku Alam VIII** (1910 - 1998) ialah putera Dinasti Kartasura di Pakualaman  yang menjadi "Kanjeng Gusti Pangeran Adipati Ario Prabu Suryodilogo", menggantikan almarhum ayahnya pada 13 April 1937. Dilahirkan dengan nama BRMH **Sularso Kunto Suratno**, beliau diangkat sebagai "KPH Prabu Suryodilogo" pada 4 September 1936. Selepas ketibaan Tentera Jepun pada tahun 1942, beliau mulai menggunakan gelaran **Kanjeng Gusti Pangeran Adipati Ario Paku Alam VIII**.

Pada 19 Ogos 1945, Paku Alam VIII bersama Hamengkubuwono IX menghantar sebuah telegram kepada Sukarno dan Mohammad Hatta supaya mengasaskan Republik Indonesia dan melantik kedua-dua mereka masing-masing sebagai Presiden dan Timbalan Presiden. Pada 5 September 1945, beliau mengeluarkan Mandat/Maklumat untuk menggabungkan Kadipaten Pakualaman dengan negara Republik Indonesia dan dari saat itu, kerajaan terkecil pecahan Mataram II ini menjadi sebuah Daerah Istimewa Indonesia. Melalui Mandat Bersama antara Hamengkubuwono IX dan Paku Alam VIII atas persetujuan daripada Jawatankuasa Daerah Yogyakarta untuk Badan Pekerja Nasional Indonesia pada 30 Oktober 1945, mereka berdua-dua menggabungkan Daerah Kesultanan dan Kadipaten dengan nama Daerah Istimewa Yogyakarta dan menjawat sebagai Timbalan Ketua Daerah Istimewa mendampingi Hamengkubuwono IX yang menjadi Ketua Daerah Istimewa. Antara tahun-tahun 1946 dan 1978, Paku Alam VIII sering menggantikan tugas harian Hamengkubuwono IX sebagai ketua daerah istimewa kerana kesibukan Hamengkubuwono IX sebagai menteri dalam berbagai-bagai kabinet Republik Indonesia. Pada 20 Mei 1998, beliau bersama Hamengkubuwono X mengeluarkan Maklumat untuk mendukung Reformasi Damai di Indonesia.

Selepas kemangkatan Hamengkubuwono IX pada tahun 1988, Paku Alam VIII menggantikannya sebagai Gabenor Daerah Istimewa Yogyakarta sehingga kematian sendiri pada tahun 1998.

## Rujukan
Soedarisman Poerwokoesoemo, KPH, Mr (1985) KADIPATEN PAKUALAMAN, Yogyakarta: Percetakan Universiti Gadjah Mada.

## Pautan luar
*  Pakualaman - Genealogi Dinasti Kartasura
Paku Alam VII

**BRMH Surarjo** (9 Disember 1882 - 16 Februari 1937) adalah putera Paku Alam VI daripada Dinasti Kartasura di Pakualaman. Dilahirkan di Yogyakarta, ayahandanya mangkat semasa beliau masih belajar di *HBS* Semarang. Sementara masih belajar, pihak Hindia Belanda telah melantik baginda melalui sebuah Dewan Perwalian *(Raad van Beheer)* sebagai pemerintah wakil tempatan Pakualaman. Baginda secara rasmi ditabalkan pada 16 Oktober 1906 oleh pihak Hindia Belanda sebagai penguasa takhta Pakualaman dengan gelaran "Kanjeng Gusti Pangeran Adipati Ario Prabu Suryodilogo". Namun upacara rasmi ketakhtaan dijalankan pada 17 Disember 1906. 

## Pemerintahan
Selepas menaiki takhta, baginda bersama Prabu Suryodilogo yang juga bekerjasama dengan pihak Hindia Belanda melaksanakan beberapa pembaharuan dalam bidang sosial dan pertanian. Baginda kemudian mewujudkan sebuah akhbar negara untuk daerah Pakualaman. Sikap yang konservatif dari kalangan rakyatnya secara beransur-ansur digantikan dengan fikiran yang moden dan pandangan yang luas. Pada 10 Oktober 1921, baginda menggunakan gelaran "Kanjeng Gusti Pangeran Adipati Ario Paku Alam VII" dan dianugerahkan pangkat Kolonel Titular oleh pihak Hindia Belanda. Pembaharuan diteruskan terutamanya dalam hal pembangunan sosio ekonomi dan kemajuan luar bandar. Status kewarganegaraan penduduk diperketatkan dengan membezakan antara warganegara (kawulo kerajaan/kadipaten) dan bukan warganegara (kawulo gubermen).

Di samping menjalankan pemerintahan, perhatian Paku Alam VII juga ditujukan kepada 

Baginda juga meningkatkan pengaruh kesenian dan kebudayaan Pakualaman. Persembahan wayang pentas berkembang dengan baik. Semasa menyambut tetamu-tetamu dari luar negeri, baginda seringnya menjamu mereka dengan wayang pentas serta tarian beksan sebuah tarian tradisi tempatan. Dalam bidang pendidikan pula, baginda berjaya mewujudkan lebih banyak sekolah-sekolah terutama di daerah Adikarto (bahagian selatan Kabupaten, sekarang dikenali Kulon Progo) serta menubuhkan satu tajaan biasisiwa bagi mahasiswa dan mahasiswi di peringkat yang lebih tinggi.

## Keluarga
Pada 5 Januari 1909, Paku Alam VII mengahwini Retno Puwoso, puteri kepada Pakubuwono X, pemerintah dari Surakarta dan dikurniakan dengan tujuh orang putera-puteri. 

## Mangkat
Baginda mangkat ketika mengunjungi Belanda untuk menghadiri upacara perkahwinan Puteri Juliana, Puteri Mahkota Belanda, dan Putera Bernhard dari Lippe-Biesterfeld. Jenazahnya dihantar pulang ke Indonesia pada 16 Februari 1937 dan dimakamkan di Girigondo Adikarto dua hari selepas itu.

## Rujukan

# Soedarisman Poerwokoesoemo, KPH, Mr (1985) KADIPATEN PAKUALAMAN, Yogyakarta: Percetakan Universiti Gadjah Mada.

## Pautan luar
*  Pakualaman - Genealogi Dinasti Kartasura
Soedarisman Poerwokoesoemo

**Soedarisman Poerwokoesoemo** (22 Oktober 1913 - tidak diketahui) ialah seorang pejuang kebangsaan Indonesia pra-kemerdekaan, serta Datuk Bandar Yogyakarta antara 22 Julai 1947 dan 20 September 1966.

Dilahirkan di Yogyakarta, Soedarisman belajar di HIS, MULO, AMS B, dan *Rechts-Hoogeschool* &nbsp;di Jakarta dan memperoleh ijazah *Meester in de Rechten*. &nbsp;Sebelum kemerdekaan, beliau menyertai Jong Java (1928), Indonesia Muda (1930), dan  Jawatankuasa Bahasa Indonesia pimpinan Mohammad Hatta (1933), serta menjadi Ketua Angkatan Muda Indonesia Yogyakarta (1945), antara lain. 

Selepas kemerdekaan Indonesia, Soedarisman mendirikan Jawatankuasa Nasional Indonesia Daerah Yogyakarta (Ogos 1945), serta juga Institut Pendidikan Tinggi Gadjah Mada yang kemudian menjadi Universiti Gadjah Mada pada bulan November 1945. Beliau turut menjadi Ketua DPRD Haminte Kota Yogyakarta (1947) &mdash; sekarang pemerintah kota &mdash; dan pada 22 Julai 1947, menjadi Datuk Bandar Yogyakarta sehingga 20 September 1966. Pada 7 Oktober 1958, Soedarisman mendirikan Universiti Janabadra Yogyakarta dan kemudian pada tahun 1978, Hamengkubuwono IX melantiknya sebagai Ketua Kumpulan Undang-undang Kraton Yogyakarta. Salah satu karyanya ialah *Kadipaten Pakualaman* &nbsp;yang diterbitkan oleh Percetakan Universiti Gadjah Mada.
Gabenor Daerah Istimewa Yogyakarta

Gabenor-gabenor provinsi Daerah Istimewa Yogyakarta sejak dari tahun 1950 adalah seperti yang berikut:

## Lihat juga
* Raja Kesultanan Yogyakarta
Islam di Lesotho

Menurut Adherents , penduduk Muslim Lesotho pada 2000 adalah 1000 atau 0.05% daripada bilangan penduduknya.

## Nota
Kampung Sungai Galah

**Kampung Sungai Galah** terletak di daerah kecil Kampung Gajah, Perak.  Tempat yang berhampiran ialah Changkat Tin, Chenderong, Tanjung Tualang , Kampung Gajah, Changkat Rambai, Pengkalan Nibong dan lain-lain.

Sungai Galah merupakan sungai kecil yang bersambung dengan Sungai Kinta di sebelah timur. Sungai Kinta pula bersambung dengan sungai Perak.

Kampung ini asalnya kawasan penempatan dan perlombongan yang dimajukan sejak zaman penjajahan British lagi.Teknologi perlombongan dibawa dari England terutama kapal-kapal korek. Rumah-rumah pengurus dan pekerja lombong dibina di kawasan berdekatan.
Apabila harga bijih timah jatuh menjunam , lombong-lombong di kawasan ini telah ditutup. Baru-baru ini kawasan ini hendak dimajukan oleh MMC Sdn Bhd.

Kawasan ini dahulunya merupakan penempatan majmuk yang diduduki oleh pelbagai kaum seperti Orang Asli,Melayu,Cina dan India. Ada klinik kesihatan, panggung wayang dan pelbagai kemudahan lain. Tanah di kawasan ini telah diwartakan kepada Penduduk Asal Kg. Sg. Galah iaitu Orang Asli. Kini Orang Asli tersebut menjadikan tanah mereka sebagai Projek Tanaman Risda Fasa I iaitu tanaman kelapa sawit. Kebanyakan daripada mereka telah berpindah dan menduduki kampung baru iaitu Kg. Tangkai Cermin. 

Yang tinggal di situ hanyalah kedai runcit dan tapak panggung wayang. Rumah-rumah pengurus dan pekerja lombong telah diubahsuai menjadi Pusat Latihan UiTM. Terdapat pasar pagi pada setiap hari Jumaat.

Kg. Sg. Galah kini diduduki oleh masyarakat melayu dan banyak rumah dibina di situ. Penduduk asal yang telah berpindah ke Kg. Tangkai Cermin juga telah menikmati kemajuan dan pembangunan sejajar dengan 50 tahun negara kita merdeka. Kg. Tangkai Cermin banyak melahirkan golongan cerdik pandai seperti Bekas Senator Mendiang Itam Wali bin Nawan, Peguambela Kemala, Uda Nago, Dr. Bahari Belaton, Anak-anak mendiang Itam Wali- Elwan Awang, Elwa Lisa, Elwan Ponso dan Elwa Nita dan lain-lain lagi.

Kebanyakan penduduknya bekerja dalam sektor pertanian dan sektor perikanan. Jika dibandingkan dengan masa lalu, anak-anak di Kg. Sg. Galah kini lebih bijak pandai. Ramai anak-anak penduduk Kg. Sg. Galah yang telah melanjutkan pengajian di peringkat Diploma dan Ijazah samaada di IPTA mahupun IPTS.
  
Sg galah terbahagi kepada beberapa kampung iaitu kampung makmur, perumahan awam dan kampung tersusun a-a-tin. Aktiviti penduduk kampung adalah mencari ikan sungai dan di sini terkenal dengan aktiviti memancing terutamanya kepada kaki pancing dari kuala lumpur dan johor.